**פתיחה וחוזה כיתתי**- אפשר להדגים לצוות המורים באמצעות **פעילות** את החשיבות של קבוצה- "גולות ופוליגל". חשיבות שיתוף פעולה כדי לשמור על איזון, סומכים אחד על השני שכולם מחוייבים לקבוצה ולמטרותיה ושיעשו הכי טוב למען הקבוצה... נקודות שונות לדיון בהקשר לקבוצה.

|  |  |
| --- | --- |
| שם הפעילות | **העברת כדורים במעגל** |
| זמן | 10 דקות |
| מטרת הפעילות | להדגיש את החשיבות של שיתוף פעולה במשימות קבוצתיות. |
| תיאור הפעילות | יושבים במעגל (בכיתות גדולות ניתן להזמין רק חלק מהתלמידים). המדריך מעביר כדור אחד בכיוון השעון, מטרת הקבוצה להעביר את הכדור מאחד לשני, בלי לדלג על אף אחד, בלי שהכדור ייפול ובכמה שפחות זמן. כאשר הצליחו לעשות זאת טוב (אחרי ניסיון או שניים), המדריך מכניס למשחק כדור נוסף (כדאי בצבע אחר) ומעביר אותו נגד כיוון השעון. אחר כך חוזר על המטרה ומעביר במקביל את שני הכדורים. |
| נקודות לדיון | * האם היה מישהו שניצח? למה? * להדגיש את הנטייה שלנו הטבעית לראות את הדברים דרך משקפיים של תחרות והישגיות, אני אנצח רק אם אתה תפסיד... כשבעצם במשחק הזה, כולנו שותפים.. * אם מישהו לא שיתף פעולה, ונהג באופן תחרותי הוא פגע בכולם. |

|  |  |
| --- | --- |
| **המעגל המתהפך** | שם הפעילות |
| 10 דקות | זמן |
| שיתוף פעולה וסיעור מוחין בין חברי הקבוצה, למציאת פתרון יצירתי. | מטרת הפעילות |
| 1. המדריך מחלק את כולם לקבוצות של ארבע. 2. כל קבוצה מחזיקים ידיים עם הפנים פנימה. 3. עכשיו המדריך אומר שבלי לעזוב ידיים המעגל צריך להתהפך והמשתתפים צריכים להיות עם הפנים החוצה ומחזיקים ידיים באותה צורה (הדבר מתאפשר כאשר שניים מהמשתתפים מרימים את היד שהם מחזיקים, יוצרים 'שער' וכל המעגל עובר בתוכם בשער). 4. אם יש קבוצה שהצליחה היא צריכה להראות למדריך איך לחזור למצב הראשוני – עם הפנים פנימה. 5. אח"כ מצרפים קבוצה אחרת שהצליחה ויוצרים מעגל של שמונה משתתפים. וכן הלאה עד שכל שכולם מחזיקים ידיים במעגל ומתהפכים. 6. אם יש קבוצה שלא מצליחה, כדאי לצרף אליהם קבוצה שהצליחו כדי שילמדו אותם. | תאור הפעילות |
| * למה היה קשה לגלות את הפתרון? * איך הרגשתם עם הקושי? * מה עשיתם כדי להצליח לפתור? | נקודות לדיון |

* **פתיחה למורים**- פעילות-
  + אופציה 1- קלפים עם תמונות ומילים- לבחור 2 קלפים: קלף 1 שמייצג איך אני מרגיש להיות חלק מהקבוצה הזו של ה-CM'ים, קלף 2 שמייצג איך אני מרגיש להיות CM. אפשר להתייחס רק לתמונה, רק למילה, לשניהם יחד.
  + אופציה 2- "עץ הקופים"- לסמן איפה אני רואה את עצמי עכשיו ביחס לתכנית א.י.ל, ולסמן איפה אני רוצה לראות את עצמי בסוף השנה ביחס לתכנית א.י.ל. זה יכול להיות מכל מיני היבטים: בהקשר לקבוצת ה-CM'ים, בהקשר לתפקידי כ-CM, בהקשר לתלמידים שלי בקבוצה, בהקשר לתפקוד התלמידים בקבוצה, בהקשר לתכנית בביה"ס ועוד ועוד....